Іван Іванавіч з 1932 па 1934 г. вучыўся ў Ленінградскай кансерваторыі. Пасля напісання оперы “Ціхі Дон” паводле першай часткі рамана М.Шолахава (1934 г.) у яго з’явіліся сродкі, на якія ён вырашыў пабудаваць дом на радзіме дзеда, у Беларусі, і выбраў месца на ўскраіне нашага Гарадка — “пустынный уголок, приют спокойствия, трудов и вдохновенья”. У пачатку 1941 г. дом быў гатовы, заставалася толькі аформіць інтэр’еры, завезці мэблю. Іван Іванавіч з братам Леанідам (у іх быў яшчэ і брат Канстанцін) паехалі ў Ленінград, каб прывезці ўсё патрэбнае для летняга жыцця ў новым доме.